VBR je označenie premenlivého dátového toku (variable bit rate). Multiplex, v ktorom všetky programy vysielajú vo VBR, sa potom nazýva "štatistický multiplex". Ako už sám názov dátového toku napovedá, môže sa množstvo dát vysielaného programu pri použití VBR meniť v závislosti na tom, aká náročná scéna sa práve vysiela. Divák sa tak dočká napríklad výraznejších detailov pri športových prenosoch a iných scénach náročných na obrazové podrobnosti. Celkovo sa pri použití VBR zvýši kvalita vysielania.